אבא 
באמצע היום בחנות בגדים מצאתי את הריח שהיה לך; כשהייתי ילד, והיית אבא; ומה שעולה לי עכשיו לגרון לא משאיר אויר לנשום; מה שנעול בפנים פורץ כמו לבה, אבא; הכתפיים עליהן הרכבת אותי הולכות מתכנסות אל תוך הגוף; הפה החזק עלבון בולע; כל הטוב שעשית, כל הרע, כמה רצית שנהיה דומים; כמה שונים אנחנו, אתה יודע; היית עשוי מאבן, בטוח כמו חומה; בעיני הקטנות - גזע מיוחד; איך התפוררת לי בין הידיים; אם יש אלוהים, הוא לא סולח לאף אחד; איך בשניות הכל השתנה, יום של קיץ בית-חולים; אנחנו פצועים מדי לשכוח; בכח הפכתי את הכאב מנוף לחפור בו אהבה; אתה - לחצוב מקלט לברוח; היית עשוי מאבן...; תמונות נעות באפור לבן; ילד רזה על אופניים; חדר עני בבית ישן; ושמץ של מה שיהיה, בעיניים; אנחנו כבר לא מדברים הרבה, אולי אין מה להגיד; אדמה חרוכה שאיש לא חרש בה; הלילה לפני שהלכתי לישון, לבשתי ריח כמו שלך; ולרגע הייתי ילד - והיית אבא; 